Der er 200 millioner kroner på vej til nye cykelprojekter i hele landet, og en del af pengene lander i Nordjylland.

Det er den politiske forligskreds bag infrastrukturaftalen på Christiansborg, der har udmøntet pengene til i alt 39 forskellige cykelprojekter. Brønderslev Kommune får penge til sikring af cyklister mellem Klokkerholm og Hjallerup, Frederikshavn Kommune får penge til cykelstiprojekt i Nordre Ringvej Tracéet,  Mariagerfjord Kommune får penge til projektet "På cykel hele vejen rundt om Mariager Fjord, strækningen Oue – Vive, Thisted Kommune får penge til en cykelsti mellem Thisted og Sjørring, mens Aalborg Kommune får penge til at realisere pendlerforbindelse med rekreativt potentiale mellem Aalborg, Vodskov og Hals.